### Beslutninger

Et flertal i udvalget kunne tiltræde indstillingen i overensstemmelse med Magistratens anbefaling.

Mike Hansen, Lasse Holst, Ragnhild Christensen, Trine Schultz, Frederik Lassen og Eric Larsen kunne tiltræde indstillingen.

Nikolai Christiansen tog forbehold.

###

BESLUTNINGSFORSLAG FRA S OG SF

Den globale klimakrise kalder på, at vi træffer beslutninger, der ikke nødvendigvis er nemme at levere på, men dog er bydende nødvendige. Byggeri er et af de områder, hvor vi hidtil har en stor udfordring med at levere på de nødvendige CO2-reduktioner. Derfor stiller Socialdemokratiet og SF i [adresse] forslag om, at vi som kommune støtter og tilslutter os Reduction Roadmap, der skal sikre, at kommunen bygger på en måde, som overholder Paris-aftalen. Og endnu mere afgørende så ønsker og bakker vi op om, at Reduction Roadmap skrives ind i den kommende byggelovgivning, så alle byggerier i [adresse] bliver underlagt samme ambitiøse reduktionsmål. Mål som lige nu forhandles på plads blandt partierne på [adresse].

København, Rødovre, Middelfart og Roskilde Kommune har allerede tilsluttet sig Reduction Roadmap, og over 550 virksomheder og organisationer har ligeledes skrevet under. Herunder bl.a. Aarsleff, NCC, AP Pension, Dansk Erhverv, FOA, COWI, Danske Arkitekter, BIG og MTHøjgaard.

Derfor foreslår vi følgende:

1. Rådmanden for Teknik og Miljø samt borgmesteren underskriver tilslutningen til Reduction Roadmap på vegne af [adresse].

2. At elementerne fra Reduction Roadmap, der omhandler kommunale byggerier, indarbejdes i den kommende klimaplan.

3. At rådmanden for Teknik og Miljø samt borgmesteren retter henvendelse til ministeren og opfordrer til, at man skriver principperne fra Reduction Roadmap ind i det kommende bygningsreglement.

Om Reduction Roadmap:

Reduction Roadmap er et nyt, banebrydende projekt, der - som det første nogensinde – oversætter Paris-aftalens målsætninger og Den Planetære Grænse for Klimaforandringer til konkrete, årlige reduktionsmål for nyt dansk boligbyggeri. Med konkrete reduktionsmål viser Reduction Roadmap, hvor vi som branche står i dag, hvor vi skal hen, og med hvilken hastighed vi må reducere vores udledning af drivhusgasser for at arbejde indenfor planetens klimabudget og Paris-aftalens målsætninger.Reduction Roadmap peger på, at nybyggeri i gennemsnit skal udlede under 5,8 kg CO2-ækv./m²/år i 2025 for at overholde Paris-aftalen. I dag lyder det politiske emissionskrav på 12.

På vegne af forslagsstillerne,

SF - Ragnhild Christensen

Socialdemokratiet -Jesper Malou Lauritsen.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Socialdemokratiet og SF stillede på byrådsmøde den 6. marts 2024 forslag om, at [adresse] tilslutter sig Reduction Roadmap, herunder at:

1. ”Rådmanden for Teknik og Miljø samt borgmesteren underskriver tilslutningen til Reduction Roadmap på vegne af [adresse].”

2. ”At elementerne fra Reduction Roadmap, der omhandler kommunale byggerier, indarbejdes i den kommende klimaplan.”

3. ”At rådmanden for Teknik og Miljø samt borgmesteren retter henvendelse til ministeren og opfordrer til, at man skriver principperne fra Reduction Roadmap ind i det kommende bygningsreglement.”

Nærværende indstilling redegør for, at beslutningsforslagene er imødekommet via Aftale om klimastrategi 2025-2030 af 29. april 2024.

Forslaget blev indarbejdet i den politiske aftale om klima-neutralt [adresse] 2030, og [adresse] har således allerede tilsluttet sig Reduction Roadmap.

Teknik og Miljø beklager, at der ikke tidligere er blevet svaret på nærværende beslutningsforslag.

### Beslutningspunkter

Det indstilles:

At 1) beslutningsforslagets del 1 og 2 er imødekommet via Aftale om klimastrategi 2025-2030 af 29. april 2024.

At 2) det tages til efterretning, at beslutningsforslagets del 3 i vid udstrækning allerede er medtaget i det kommende bygningsreglement.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Borgmesterens Afdeling har herudover ingen bemærkninger til indstillingen.

### Sagsforløb

Udvalg: [adresse]

Dato: 06-03-2024

Otto Mathiasen: 25

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 6. marts 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 18-02-2025

Otto Mathiasen: 5

Fremsendes til [adresse] med bemærkning, at Magistraten i mødet den 18. februar 2025 anbefaler, at byrådet tiltræder Magistratsafdelingen for Teknik og Miljøs indstilling af 23. januar 2025.

Liberal Alliance tog forbehold til indstillingens at 1.

Venstre tog forbehold.

Rådmand Kurt Mortensen var forhindret i at deltage i sagens behandling.

Udvalg: [adresse]

Dato: 26-02-2025

Otto Mathiasen: 4

Fremsendes til Teknisk Udvalg til behandling i henhold til beslutning i byrådets møde den 26. februar 2025.